સવાર કે સાંજના કરવામાં આવતું ધ્યાન અનેક રીતે ઉપયોગી છે. ઘડીભર તમારા બૉરીંગ રુટિનમાંથી મુક્તિ મળે છે. તમે તણાવમુક્ત થાઓ છો. દિવસ દરમ્યાન બનેલ કોઇ ઘટના મનોપટ પર ઝબકી જાય છે. તમારાથી કંઇ ન બોલવાનું કે ન કરવાનું થયું હોય તો તમને સહેજ પીડા પણ આપી જાય છે! પેલી તિરંદાજ જેવી રોજિંદી પ્રેક્ટિસ પણ કરાવી દે છે. જેથી તમારા વ્યવસાય કે અન્ય શોખમાં તમારું ધ્યાન વધુ સારી રીતે કેન્દ્રિત કરવાની કળા ખીલે છે! ધ્યાન અને સમાધિ એવી ક્રિયાઓ છે, જે તમને જીવનના તમામ ક્ષેત્રોમાં સફળતા રળી આપે.